Viborger Samler, 1849-04-11
Extrablad til Viborg Stifts-Tidende" Onsdagen den 11te April 1849. Onsdagen den 11te April 1849. Af de indtil Væmmelse pralende, forvirrede og hinanden modsigende tydske Beretninger om Affairen ved Eckernførde, som Dagsposten har medbragt, indskrænke vi os til at meddele det Vigtigste af det, som synes at være sandt, idet vi haabe meget snart at erholde en udførlig officiel Beretning fra dansk Side. - Fjendens Styrke synes fra Begyndelsen at have været 3 Landbatterier, 2 paa 4 18 Pd. (24 Pd.) Kanoner hvert, det ene norden, det andet søndenfor Havnen, det 3die uvist hvor paa 2 84 Pd. Bombekanoner- og nogle andre. Vore Skibe lagde sig Kl. 8 midt imellem de 2 Batterier, hvoraf det nordlige (især ved Dampskibet Hekla) blev bragt til at tie, idet flere Kanoner bleve demonterede. Men Kl. 1 var Christian den Vill i den indre Havn kommen paa Grund og Gesion havde mistet Roret, nu lod Commandeur Paludan ved en Parlamentair tilbyde, at, naar Strandbatterierne vilde standse med Jlden, indtil Skibene kunde komme ud, vilde man skaane Staden; ellers vilde man forvandle den til en Askehob. Hertugen af Sachsen Gotha afslog i Overeensstemmelse med den civile Øvrighed, denne Begjering; men, da det nordlige Batterie behøvede en Remontering og det sydlige en Hvile, blev der bevilget en Vaabenhvile af 2 Timer. Denne Tid benyttede de 2 Dampskibe til at gaae ud i Fjorden for at reparere. Efter 3 Timer lykkedes det Chr. VIII at komme af Grund, det kaldte det ene Dampskib til Hjælp for at bugseres ud men dette blev ved Skud fra Nordbatteriet tvunget til at fjerne sig. Kl. var blevet 5. Mellemtiden var af Fjenden bleven benyttet til ogsaa at opstille et (fra Gottorp) ankommet nassausk Halvbatter (4 6 Pd.,) imellem det sydlige Batterie og Staden saaledes, at de bagfra langskibs kunde bestryge begge Skibe, som laa for Anker og formedelst den stærke Østenvind viste med Speilet lige imod Land. Nu begyndte den heftigste Jld imellem de 3 fjendtlige Batterier og vore 2 Skibe. Linieskibet havde imidlertid sat saa mange Seil til, som behøvedes til at bevæge sig, og lettede Anker for at lægge sig med Bredsiden imod det sydlige Batterie og derved undgaae den saa farlige Jld fra det nassauske. Ved denne Manoeuvre geraadede det igjen paa Grund, og det paa Kjærneskuds (Bøsseskuds) Distance fra det sydlige Batteri. Dette vedligeholdt en saa velsigtet Jld med gloende Kugler, at Skibet inden en halv Time kom i Brand, og maatte standse sin Jld for at slukke, hvilket dog ikke lykkedes. Nu rettedes Fiendens Jld paa det sit Roer berøvede Gesion, hvis Fokke= og Stormast bleve aldeles forskudte og som af 400 Mand fik 150 saarede; det maatte stryge (Tydsken kalder det: overgive sig paa Naade og Unaade!). Da (?) blev der begyndt med at redde Linieskibets Mandskab; men det lykkedes kun med 400 (?), da Kl. 7 3/4 Skibet. fløi i Luften med 200 (døde, saarede, levende) der Tilbageblevne. (En anden Beretning siger, at de Danske selv have sprængt det i Luften.) Forinden havde det nedsænket sine Kanoner. - Man regner, at der i den 7 Timers Kamp faldt, lavt regnet, 67000 Skud. 4 af Fjendernes 24 Punds gjorde alene 560 Skud. Faldne af Chr. VIII ere Kaptlieut. Krieger, Lieutn. Marstrand og Ulrich, Landcaptain Gudenberg (Hohlenberg) og en anden Landofficier. Af Gesion er Lieutn. Skibsted svært saaret, 35 Mand faldne. Fangernes Antal angives forskjelligt fra 700 til 1000 (1620 Officierer og Cadetter). Paludan er med 600 Mand ført til Rendsborg og indesluttet i Altstadter Kirken. Fjendens Tab er naturligviis yderst ringe, et Par Døde (deriblandt Commandeuren for det sydlige Batteri, en preussisk Underofficier Preus, som fløi i Luften med Chr. VIII, hvis Mandskab han vilde redde) og nogle Saarede (?). J Byen bleve et Par Huse beskadigede, altsaa intet Bombardement. Man roser vore Søfolks Mod, men dadler deres Dumdristighed at lægge sig med paalands Vind imellem 2 Krydsbat terier. – Gesion, som man paa det Jvrigste er beskjæftiget med at reparere, synes de Danske den 6te at have villet tage tilbage; 4 Krigskibe nemlig og 2 Dampskibe viste sig i Bugten og 2000 Mand landede i Nærheden af Friedrichsort ved Bülk, men stødte paa 4000 Mand Sachser og maatte trække sig tilbage til Baadene.